

**Ανοικτά Ακαδημαϊκά Μαθήματα**

**Τεχνολογικό Εκπαιδευτικό Ίδρυμα Αθήνας**

**ΔΕΟΝΤΟΛΟΓΙΑ ΕΠΑΓΓΕΛΜΑΤΟΣ ΚΑΙ ΒΙΟΗΘΙΚΗ**

**Ενότητα 7:** Η αποδεικτική χρήση του DNA του κατηγορουμένου για κακούργημα ή πλημμέλημα με τουλάχιστον τρίμηνη φυλάκιση

Αντώνιος Μανιάτης

Τμήμα Ραδιολογίας - Ακτινολογίας

|  |  |
| --- | --- |
| Το περιεχόμενο του μαθήματος διατίθεται με άδεια Creative Commons εκτός και αν αναφέρεται διαφορετικά | Το έργο υλοποιείται στο πλαίσιο του Επιχειρησιακού Προγράμματος «Εκπαίδευση και Δια Βίου Μάθηση» και συγχρηματοδοτείται από την Ευρωπαϊκή Ένωση (Ευρωπαϊκό Κοινωνικό Ταμείο) και από εθνικούς πόρους. |

To άρθρο 200Α ΚΠΔ, όπως προστέθηκε με το άρθρο 5 του Ν. 2928/2001 και τροποποιημένο τελευταία φορά με το Ν. 3783/2009 ισχύει, ρυθμίζει την ανάλυση του δεοξυριβονουκλεϊκού οξέος (DNA) στην ποινική δίκη. Ειδικότερα, η παρ. 1 ορίζει ότι όταν υπάρχουν σοβαρές ενδείξεις ότι ένα πρόσωπο έχει τελέσει κακούργημα ή πλημμέλημα που τιμωρείται με ποινή φυλάκισης τουλάχιστον 3 μηνών, οι διωκτικές αρχές λαμβάνουν – υποχρεωτικά, σύμφωνα με την καινοτομία της νομοθετικής μεταβολής που προστέθηκε το 2009 – γενετικό υλικό για ανάλυση του DNA. Η λήψη αποσκοπεί στη διαπίστωση της ταυτότητας του δράστη του εγκλήματος αυτού. Η ανάλυση περιορίζεται αποκλειστικά στα δεδομένα που είναι απολύτως αναγκαία για τη διαπίστωση αυτή και διεξάγεται σε κρατική ή πανεπιστημιακό εργαστήριο. Την ανάλυση δικαιούται να ζητήσει ο ίδιος ο κατηγορούμενος για την υπεράσπισή του.

Σύμφωνα με την παρ. 2, αν η ανάλυση αποβεί θετική, το γενετικό υλικό και τα γενετικά αποτυπώματα καταστρέφονται αμέσως, ενώ αν η ανάλυση αποβεί θετική το μεν γενετικό υλικό καταστρέφεται αμέσως, το δε γενετικά αποτυπώματα του προσώπου, στο οποίο αποδίδεται η πράξη, τηρούνται σε ειδικό αρχείο που συνιστάται και λειτουργεί στη Διεύθυνση Εγκληματολογικών Ερευνών του Αρχηγείου της Ελληνικής Αστυνομίας, Τα στοιχεία αυτά τηρούνται για την αξιοποίηση στη διερεύνηση και εξιχνίαση άλλων εγκλημάτων και καταστρέφονται σε κάθε περίπτωση με το θάνατο του προσώπου που αφορούν.

Η τροποποίηση της Ποινικής Δικονομίας συνιστά λοιπόν μία σημαντική εξέλιξη που ενδυναμώνει το ρόλο της Αστυνομίας και των λοιπών διωκτικών αρχών στην ανάκριση, ακόμη και πλημμελημάτων που δεν διαπράττονται από εγκληματικές οργανώσεις και είναι αμφίβολο αν μπορούν να θεωρηθούν σοβαρά εγκλήματα. Είναι προφανές ότι η εξέταση του υλικού DNA των υπόπτων τέλεσης των επιλέξιμων αξιόποινων πράξεων ανατρέπει άρδην τα δεδομένα της αποδεικτικής διαδικασίας και άρα της ποινικής καταστολής υπέρ του ανακριτικού έργου των αρμοδίων κρατικών οργάνων και σε βάρος των θεμελιωδών δικαιωμάτων των εμπλεκομένων ανθρώπων. Μάλιστα, με μοναδικό – αν και σπουδαίο – νομικής φύσεως φραγμό την παραγραφή των εγκλημάτων, μπορούν να αποσυρθούν από το αρχείο και δικογραφίες αρχειοθετημένες για μη ταυτοποίηση των αγνώστων δραστών, εδώ και ένα μεγάλο χρονικό διάστημα. Η νομοθετική εξέλιξη του 2009, η σχετική με τη ρητή πρόβλεψη της υποχρεωτικότητας της λήψης του DNA, έχει επικριθεί στη νομική θεωρία. Παρατηρείται μεταξύ άλλων ότι αν πρόθεση του ‘Ελληνα νομοθέτη ήταν πράγματι η ταύτιση της υποχρεωτικότητας με το δικαίωμα εξαναγκασμού, τότε όχι μόνο όφειλε να το ορίσει ρητά θεσπίζοντας την κατάλληλη προς τούτο εξουσιοδοτική βάση αλλά και να το εντάξει μέσα σε ένα εντελώς διαφορετικό κανονιστικό πλαίσιο, όπως ήταν λ.χ. το προϊσχύον, προκειμένου το αποτέλεσμα του εγχειρήματός του να μην μπορεί να κατηγορηθεί για εκτροπή σε ένα άτεγκτο σύστημα άσκησης βίας με δικαιική προκάλυψη. Δεν είναι το (αδιαπραγμάτευτο) αίτημα σεβασμού της προστασίας του ατόμου στην ποινική διαδικασία εκείνο που «παραλύει» την απονομή της ποινικής δικαιοσύνης» αλλά η κάμψη της απαγόρευσης για αναζήτηση της ουσιαστικής αλήθειας έναντι οιουδήποτε τιμήματος και η μέσω αυτής επιβεβαίωση της διαρκούς διολίσθησης σε μια ανελεύθερη αντεγκληματική πολιτική.

Σε κάθε περίπτωση, το μέτρο της ανάλυσης του DNA θεωρείται ότι «λύνει τα χέρια» των διωκτικών αρχών. Για παράδειγμα, στη δεκαετία του 2000 στις ΗΠΑ ένας αξιωματικός αποφάσισε να «ξεπαγώσει» δικογραφίες που – μεταφορικά – γινόντουσαν στο σκοτάδι και είχαν τεθεί στο αρχείο. Πρόκειται για υποθέσεις που – κατά το σχετικό τεχνικό όρο της εγκληματολογίας – υπάγονται στη «σκοτεινή περιοχή της εγκληματικότητας», η οποία περιλαμβάνει το σύνολο των εγκλημάτων που είτε δεν έχουν καταμηνυθεί στις αρχές είτε δεν έχουν εξιχνιαστεί. Μελετώντας μία από αυτές, και ενώ δεν είχε προκύψει κανένα νέο αποδεικτικό στοιχείο στο μεσοδιάστημα, αποφάσισε να επαναληφθεί το ανακριτικό έργο, στρεφόμενο κατά του - από την αρχή μοναδικού - υπόπτου των δολοφονιών, δηλαδή αρχικά της πρώτης συζύγου και των δύο κοινών τους τέκνων και μετά της δεύτερης συζύγου του. Επρόκειτο για έναν Αμερικανό πολίτη, ο οποίος είχε μία μυστηριώδη σχέση με την τέλεση κυρίως του τριπλού εγκλήματος αλλά και του δεύτερου, μεμονωμένου εγκλήματος κατά της ίδιας του της οικογένειας. Ο ανακριτικός υπάλληλος αποφάσισε να δοκιμάσει αν επαληθεύονται οι υποψίες του μέσα από την παρασκηνιακή λήψη και εξέταση γενετικού υλικού, χωρίς να προκληθούν υποψίες στον ύποπτο ότι γίνεται έρευνα εναντίον του. Ειδικότερα, αστυνομικοί καιροφυλακτούσαν και ένα πρωί, όταν αυτός εξήλθε από την οικία του και άφησε απορρίμματα στο σχετικό κάδο, πήραν αυτό το υλικό και ό,τι ήταν κρίσιμο οδηγήθηκε προς επιστημονική εξέταση. Το DNA ταυτοποίησε τον εξεταζόμενο με το δράστη της δολοφονικής επίθεσης κατά της πρώτης του οικογένειας. Στη συνέχεια, διαθέτοντας αυτήν την αδιάσειστη πραγματική ένδειξη, ως αποδεικτικό στοιχείο, οι αστυνομικοί επισκέφθηκαν τον ύποπτο στην οικία του και του δήλωσαν σιβυλλικά ότι τα γνωρίζουν όλα. Εκείνος δεν είχε πρόβλημα να ομολογήσει, δίχως περιστροφές, δηλώνοντας ωστόσο στους διώκτες του ότι του απέμεναν πλέον, σύμφωνα με σχετική ιατρική εκτίμηση, λίγοι μήνες ζωής καθώς ήταν καρκινοπαθής. Αυτοί του απάντησαν ότι αυτό δεν κωλύει την πρόοδο της δικαστικής διαδικασίας εναντίον του. Τους αποκάλυψε ότι όσον αφορά το πρώτο, τριπλό φονικό, έλαβε την απόφαση να δολοφονήσει τη πρώτη του σύζυγο διότι την είχε βαρεθεί και ήθελε να αποφύγει τη διαδικασία της έκδοσης διαζυγίου. Καθώς το ζεύγος συνοικούσε με τα ανήλικα τέκνα του, μοιραία θύματα έγιναν και αυτά, σε μία σκηνοθετημένη δολοφονική επίθεση από δήθεν τρίτο, από την οποία γλύτωσε μόνον ο αληθινός δράστης, ο οποίος τεχνηέντως είχε παρουσιάσει και τον εαυτό του ως θύμα. Μετά από χρόνια, αποφάσισε να νυμφευθεί εκ νέου αλλά κατά την έγγαμη συμβίωση βαρέθηκε και τη δεύτερη σύζυγό του. Για αυτό αποφάσισε να τη δολοφονήσει σκηνοθετώντας αυτή τη φορά ένα ατύχημα. Το ζεύγος ακροβολίστηκε σε έναν τεράστιο γκρεμό, η σύζυγος στάθηκε στο χείλος του γκρεμού και υποτίθεται ότι ζαλίστηκε και κατέπεσε ενώ στην πραγματικότητα την έσπρωξε ο δράστης, με ανθρωποκτόνο δόλο.

Συνεπώς, από την ανάλυση που προηγήθηκε είναι φανερό ότι η Βιοηθική διαθέτει ένα πολύ σημαντικό και χρηστικό επιστημονικό υπόβαθρο, εκείνο της Ηθικής και μάλιστα στην εφαρμογή της σε πειράματα και πρακτικές μεθόδους επέμβασης πολύ καίριων για τα έννομα αγαθά των ανθρώπων επιστήμες, σαν την Ιατρική και την Ανακριτική, που άλλωστε η Ιστορία των επιστημών έχει οδηγήσει την δεύτερη και νεότερη στην παλαιά, περιπετειώδη τροχιά της πρώτης.

Πριν από αιώνες, η Εκκλησία αποτελούσε τον «εχθρό» των καθηγητών της Ιατρικής Σχολής του Πανεπιστημίου της Πάδοβα, στο οποίο διατέλεσε για ένα μεγάλο χρονικό διάστημα Καθηγητής και ο Γαλιλαίος, πριν δικαστεί ενώπιον της Ιεράς Εξετάσεως. Ο Γαλιλαίος απέκτησε μία έδρα και εγκαταστάθηκε το Σεπτέμβριο του 1592 στην πόλη αυτή, για να διδάξει μαθηματικά[[1]](#footnote-1). Η Δημοκρατία της Βενετίας, στην οποία υπάγεται η Πάδοβα, εξασφάλιζε στους επιστήμονες που έρχονταν από όλα τα μέρη της Ευρώπης απόλυτη ελευθερία σκέψεως. Αν πριν από τέσσερις αιώνες ο «εχθρός» της επιστήμης ήταν θεσμικός, με παρ’ ολίγον θύμα το Γαλιλαίο λόγω των ανακαλύψεών του των σχετικών με την αστρονομία, και καθαγιασμένος (Ρωμαιοκαθολική Εκκλησία), σήμερα είναι κατά κάποιον τρόπο θεσμικός και «ανίερος» (υπόκοσμος, κυρίως με τη δομή των εγκληματικών οργανώσεων).

|  |
| --- |
| **Ανοικτά Ακαδημαϊκά Μαθήματα****Τεχνολογικό Εκπαιδευτικό Ίδρυμα Αθήνας** |
| **Τέλος Ενότητας** |
| **Χρηματοδότηση*** Το παρόν εκπαιδευτικό υλικό έχει αναπτυχθεί στα πλαίσια του εκπαιδευτικού έργου του διδάσκοντα.
* Το έργο «**Ανοικτά Ακαδημαϊκά Μαθήματα στο ΤΕΙ Αθήνας**» έχει χρηματοδοτήσει μόνο τη αναδιαμόρφωση του εκπαιδευτικού υλικού.
* Το έργο υλοποιείται στο πλαίσιο του Επιχειρησιακού Προγράμματος «Εκπαίδευση και Δια Βίου Μάθηση» και συγχρηματοδοτείται από την Ευρωπαϊκή Ένωση (Ευρωπαϊκό Κοινωνικό Ταμείο) και από εθνικούς πόρους.

 |

**Σημειώματα**

**Σημείωμα Αναφοράς**

Copyright ΤΕΙ Αθήνας, Αντώνιος Μανιάτης, 2015. Αντώνιος Μανιάτης. «ΔΕΟΝΤΟΛΟΓΙΑ ΕΠΑΓΓΕΛΜΑΤΟΣ ΚΑΙ ΒΙΟΗΘΙΚΗ. Ενότητα 7: Η αποδεικτική χρήση του DNA του κατηγορουμένου για κακούργημα ή πλημμέλημα με τουλάχιστον τρίμηνη φυλάκιση». Έκδοση: 1.0. Αθήνα 2015. Διαθέσιμο από τη δικτυακή διεύθυνση: [ocp.teiath.gr](https://ocp.teiath.gr/).

**Σημείωμα Αδειοδότησης**

Το παρόν υλικό διατίθεται με τους όρους της άδειας χρήσης Creative Commons Αναφορά, Μη Εμπορική Χρήση Παρόμοια Διανομή 4.0 [1] ή μεταγενέστερη, Διεθνής Έκδοση. Εξαιρούνται τα αυτοτελή έργα τρίτων π.χ. φωτογραφίες, διαγράμματα κ.λ.π., τα οποία εμπεριέχονται σε αυτό. Οι όροι χρήσης των έργων τρίτων επεξηγούνται στη διαφάνεια «Επεξήγηση όρων χρήσης έργων τρίτων».

Τα έργα για τα οποία έχει ζητηθεί άδεια αναφέρονται στο «Σημείωμα Χρήσης Έργων Τρίτων».



[1] http://creativecommons.org/licenses/by-nc-sa/4.0/

Ως **Μη Εμπορική** ορίζεται η χρήση:

* που δεν περιλαμβάνει άμεσο ή έμμεσο οικονομικό όφελος από την χρήση του έργου, για το διανομέα του έργου και αδειοδόχο
* που δεν περιλαμβάνει οικονομική συναλλαγή ως προϋπόθεση για τη χρήση ή πρόσβαση στο έργο
* που δεν προσπορίζει στο διανομέα του έργου και αδειοδόχο έμμεσο οικονομικό όφελος (π.χ. διαφημίσεις) από την προβολή του έργου σε διαδικτυακό τόπο

Ο δικαιούχος μπορεί να παρέχει στον αδειοδόχο ξεχωριστή άδεια να χρησιμοποιεί το έργο για εμπορική χρήση, εφόσον αυτό του ζητηθεί.

**Επεξήγηση όρων χρήσης έργων τρίτων**

|  |  |
| --- | --- |
| © | Δεν επιτρέπεται η επαναχρησιμοποίηση του έργου, παρά μόνο εάν ζητηθεί εκ νέου άδεια από το δημιουργό. |
| διαθέσιμο με άδεια CC-BY | Επιτρέπεται η επαναχρησιμοποίηση του έργου και η δημιουργία παραγώγων αυτού με απλή αναφορά του δημιουργού. |
| διαθέσιμο με άδεια CC-BY-SA | Επιτρέπεται η επαναχρησιμοποίηση του έργου με αναφορά του δημιουργού, και διάθεση του έργου ή του παράγωγου αυτού με την ίδια άδεια. |
| διαθέσιμο με άδεια CC-BY-ND | Επιτρέπεται η επαναχρησιμοποίηση του έργου με αναφορά του δημιουργού. Δεν επιτρέπεται η δημιουργία παραγώγων του έργου. |
| διαθέσιμο με άδεια CC-BY-NC | Επιτρέπεται η επαναχρησιμοποίηση του έργου με αναφορά του δημιουργού. Δεν επιτρέπεται η εμπορική χρήση του έργου. |
| διαθέσιμο με άδεια CC-BY-NC-SA | Επιτρέπεται η επαναχρησιμοποίηση του έργου με αναφορά του δημιουργού και διάθεση του έργου ή του παράγωγου αυτού με την ίδια άδεια. Δεν επιτρέπεται η εμπορική χρήση του έργου. |
| διαθέσιμο με άδεια CC-BY-NC-ND | Επιτρέπεται η επαναχρησιμοποίηση του έργου με αναφορά του δημιουργού. Δεν επιτρέπεται η εμπορική χρήση του έργου και η δημιουργία παραγώγων του. |
| διαθέσιμο με άδεια CC0 Public Domain | Επιτρέπεται η επαναχρησιμοποίηση του έργου, η δημιουργία παραγώγων αυτού και η εμπορική του χρήση, χωρίς αναφορά του δημιουργού. |
| διαθέσιμο ως κοινό κτήμα | Επιτρέπεται η επαναχρησιμοποίηση του έργου, η δημιουργία παραγώγων αυτού και η εμπορική του χρήση, χωρίς αναφορά του δημιουργού. |
| χωρίς σήμανση | Συνήθως δεν επιτρέπεται η επαναχρησιμοποίηση του έργου. |

**Διατήρηση Σημειωμάτων**

* Οποιαδήποτε αναπαραγωγή ή διασκευή του υλικού θα πρέπει να συμπεριλαμβάνει:
* Το Σημείωμα Αναφοράς
* Το Σημείωμα Αδειοδότησης
* Τη δήλωση Διατήρησης Σημειωμάτων
* Το Σημείωμα Χρήσης Έργων Τρίτων (εφόσον υπάρχει) μαζί με τους συνοδευόμενους υπερσυνδέσμους.
1. L. Vergnano, *37.Ο Γαλιλαίος και η επιστημονική μέθοδος. Οι επιστήμονες μαθαίνουν να διαβάζουν χωρίς προκαταλήψεις το βιβλίο του σύμπαντος*, in Γ. Γεραλής (Επιμ.), *Τα 100 γεγονότα που άλλαξαν τον κόσμο. Από την προϊστορία ως τη διαστημική εποχή*, Τόμος Δεύτερος, Ακαδημαϊκή Αθήνα, σσ. 338-350, ιδίως σ. 340. [↑](#footnote-ref-1)